अमिताभ के फैन हैं ‘सैराट’ के डायरेक्टर, उनके साथ बना रहे हैं अगली फिल्म  
सैराट और फंडरी हैं नागराज की हिट फिल्में
विजय बरसे का किरदार निभाएंगे बिग बी
रियल कैरेक्टर है विजय का
जिस सितारे को देखकर आप बडे हुए हों या जिसकी नकल आप उतारते आए हों. अगर उसी के साथ काम करने का मौका मिल जाए तो कहने ही क्या. ऐसा ही कुछ 'सैराट' और 'फंडरी' जैसी हिट मराठी फिल्में बनाने वाले नागराज मंजुले के साथ भी है. वे बचपन से अमिताभ बच्चन के फैन रहे हैं. अब उन्हें अमिताभ बच्चन के साथ काम करने का मौका मिल गया है. वे अपनी अगली फिल्म में बिग बी को डायरेक्ट करने जा रहे हैंं. यह नागराज की पहली हिंदी फिल्म होगी. 

उन्होंने कहा, “मैं सिर्फ अच्छी फिल्म बनाना चाहता हूं. लेकिन मुझे ऐसा नहीं लगता है कि ‘सैराट’ की सफलता को दोहराना होगा. मैं नहीं चाहता लोग कहें कि यह नागराज ने क्या बनाया है?” मंजुले की ‘फंडरी’ भी सुपरहिट रही थी. हालांकि उनकी आने वाली फिल्म का टाइटल अभी फाइनल नहीं हुआ है.
(इनपुट: IANS)

(इनपुट: IANS)